**ΠΡΟΣΚΛΗΣΗ ΥΠΟΒΟΛΗΣ ΥΠΟΨΗΦΙΟΤΗΤΩΝ – ΕΝΗΜΕΡΩΣΗ**

*Ανανέωση της Ομάδας Ανεξαρτήτων Ειδικών για το 2023*

Το Κογκρέσο Τοπικών και Περιφερειακών Αρχών του Συμβουλίου της Ευρώπης, είναι ένα διεθνές πολιτικό όργανο 46 κρατών μελών που στοχεύει στην προώθηση της τοπικής και περιφερειακής δημοκρατίας, εξασφαλίζοντας ιδιαιτέρως την εφαρμογή των προβλέψεων του Ευρωπαϊκού Χάρτη Τοπικής Αυτονομίας και την παρατήρηση διεξαγωγής τοπικών εκλογών.

Στο πλαίσιο της διαδικασίας ανανέωσης της Ομάδας Ανεξαρτήτων Ειδικών για τον Ευρωπαϊκό Χάρτη (Ομάδα), το Κογκρέσο εκδίδει πρόσκληση για υποψηφιότητα μέλους στην Ομάδα, σύμφωνα με τα κάτωθι κριτήρια :

1. Οι υποψήφιοι θα πρέπει να είναι ακαδημαϊκοί ή άλλοι επιστήμονες με αναγνωρισμένη φήμη στους τομείς της τοπικής αυτοδιοίκησης και της δημοκρατικής διακυβέρνησης, με ικανότητες που να εκτείνονται σε πολιτικό, νομικό, διοικητικό και οικονομικό πεδίο.
2. Οι υποψήφιοι θα πρέπει να είναι ανεξάρτητοι και να μην δέχονται υποδείξεις από οποιαδήποτε κυβέρνηση, οργανισμό ή άτομο σχετικά με τον τρόπο άσκησης των καθηκόντων τους (σύμφωνα με το άρθρο 3 του Καταστατικού).
3. Μέλη της Ομάδας θα επιλεγούν κατ’ αρχάς από καθηγητές πανεπιστημίου και ειδικούς ερευνητικών κέντρων, στον βαθμό που έχουν αναγνωρισμένες γνώσεις στους προαναφερθέντες τομείς δραστηριότητας.
4. Μη ακαδημαϊκοί με αναγνωρισμένα προσόντα και εμπειρία, σε αυτούς τους τομείς δραστηριότητας, των οποίων η δουλειά έχει αναδειχθεί μέσα από σχετικές εργασίες ή εκδόσεις, μπορούν επίσης να επιλεγούν
5. Όλα τα μέλη της Ομάδας θα πρέπει να έχουν εξαιρετική γνώση, σε προφορικό και γραπτό λόγο, είτε της Αγγλικής είτε της Γαλλικής γλώσσας ή και των δύο.
6. Τα έξοδα ταξιδιών, τόσο της ετήσιας συνάντησης της Ομάδας όσο και των άλλων συναντήσεων και αποστολών (παρακολούθηση εκλογών, τοπικής δημοκρατίας, διασκέψεων κλπ), θα καλύπτονται από το Συμβούλιο της Ευρώπης.
7. Οι δράσεις που διενεργούνται από τα μέλη της Ομάδας (κυρίως δε η προετοιμασία των Εκθέσεων) υλοποιούνται στο πλαίσιο μίας Σύμβασης που υπογράφεται μεταξύ του Συμβουλίου της Ευρώπης και του εκάστοτε Ειδικού/Expert.

**Υποβολές υποψηφιοτήτων**, συνοδευόμενες από επιστολή παρουσίασης του ενδιαφέροντος του υποψηφίου (motivation letter) και σχετικό βιογραφικό σημείωμα, καθώς και κατάλογο σχετικών εκδόσεων και αρθρογραφίας, μπορούν να υποβάλλονται στην γραμματεία του Κογκρέσου στην ηλεκτρονική διεύθυνση [martine.roudolff@coe.int](mailto:martine.roudolff@coe.int) **μέχρι τις 31 Ιανουαρίου 2023** το αργότερο.

Τα νέα μέλη της Ομάδας, σύμφωνα με τον κανονισμό, επιλέγονται από τον Γενικό Γραμματέα, σε διαβούλευση με τον Πρόεδρο της Ομάδας και με τους Προέδρους των Επιτροπών του Κογκρέσου. Οι έγκυρες υποψηφιότητες θα γίνουν γνωστές στις 31 Μαΐου 2023.

Η πρώτη συνάντηση της Ομάδας με τη νέα της σύνθεση θα λάβει χώρα στο Στρασβούργο (Γαλλία) στις 21 και 22 Σεπτεμβρίου 2023.

*Ενημερωθείτε επιπλέον στην σελίδα της Ομάδας :* [*https://www.coe.int/en/web/congress/group-of-independent-experts-on-the-european-charter-of-local-self-government-gie-*](https://www.coe.int/en/web/congress/group-of-independent-experts-on-the-european-charter-of-local-self-government-gie-)

***Χαμακιώτη Δέσποινα***

*Γραμματέας Εθν. Αντ/πείας*

*Κογκρέσο του ΣτΕ*